Anexa nr.2

la Ordinul Ministerului Finanțelor

nr. 135 din 06 noiembrie 2017

**MODUL DE COMPLETARE A DECLARAȚIEI**

**CU PRIVIRE LA IMPOZITUL UNIC**

**I. Completarea Declarației cu privire la impozitul unic**

1. În rubrica „**Denumirea contribuabilului**” se indică denumirea contribuabilului, care trebuie să corespundă cu cea indicată în documentele de înregistrare eliberate de către organele abilitate conform legislației în vigoare.

2. În rubrica „**Codul fiscal**” se indică codul fiscal, care reprezintă numărul personal de identificare al contribuabilului, atribuit în modul stabilit de legislația în vigoare.

3. În rubrica **„Genul principal de activitate conform CAEM**” se indică denumirea genului principal de activitate, determinat conform Clasificatorului activităților din economia Moldovei.

4. În rubrica „**Codul de înregistrare al rezidentului parcului**” se indică codul de înregistrare al rezidentului parcului din Registrul de evidență a rezidenților parcului din industria tehnologiei informației.

5. În rubrica „**Codul localității (CUATM)”** se indică codul localității unde este înregistrat sediul central al contribuabilului – cod unic de identificare (4 semne), conform Clasificatorului unităților administrativ-teritoriale al Republicii Moldova (CUATM), aprobat și pus în aplicare de la 3 septembrie 2003 prin Hotărârea Departamentului „Moldova-Standard” nr.1398-ST din 3 septembrie 2003.

6. La rubrica „**Denumirea subdiviziunii SFS**” se indică denumirea subdiviziunii Serviciului Fiscal de Stat care corespunde cu denumirea subdiviziunii în raza căruia se deservește contribuabilul.

7. În rubrica „**Perioada fiscală**” se indică perioada fiscală pentru care se prezintă darea de seamă respectivă. Rubrica data se completează sub formă de cod cu următorul format:

**P/NN/AAAA,**

unde:

**P** – indică periodicitatea prezentării dării de seamă și poate primi valorile „L” – pentru perioada fiscală lunară;

**NN** – indică numărul de luni pentru perioada lunară (L): de la 1 până la 12;

**AAAA** – indică anul gestionar.

8. În rubrica **„Data prezentării”** se indică data efectivă a prezentării dării de seamă subdiviziunii Serviciului Fiscal de Stat.

9. La **codul** **010**, în col.3 se reflectă suma totală a venitului din vânzări, înregistrat în evidența contabilă, conform contului contabil „611” al clasei „Venituri”, în conformitate cu normele SNC sau IFRS, după caz, pe parcursul lunii gestionare, fără a ține cont de totalul cumulativ de la începutul anului. În **col.6** se indică suma impozitului unic calculat (col.3 x col.5).

10. La **codul** **020** se reflectă numărul de salariați, angajați în baza contractelor de muncă de către rezidenții parcurilor, care activează pe parcursul lunii gestionare (au lucrat ori s-au aflat în orice tip de concediu plătit sau altă situaţie în care, în regim standard de impozitare, ar fi realizat venit asigurat cel puţin o zi în baza unui contract individual de muncă încheiat cu rezidentul parcului pentru tehnologia informaţiei). În col.6 se indică suma impozitului unic calculat (col. 3 x col. 4 x col.5), ținând cont de cuantumul salariului mediu lunar pe economie în vigoare la data completării dării de seamă, care se indica în col.4.

11. La **codul** **030** se reflectă suma impozitului unic îndreptat spre plată - mărimea maximă dintre codul 010 col. 6 și codul 020 col.6.

12. Declarația poate fi semnată unipersonal de conducătorul contribuabilului ori de două persoane cu drept de semnătură: prima semnătură aparține conducătorului sau altei persoane împuternicite, a doua – contabilului șef sau altei persoane împuternicite.

**II. Completarea anexei la Declarația cu privire la impozitul unic „Indicatorii ce țin de determinarea ponderii activității desfășurate în parc de către rezidenții parcului, în conformitate cu art. 8 din Legea cu privire la parcurile pentru tehnologia informației”**

1. Anexa se completează în scopul evaluării criteriului de eligibilitate privind activitatea principală, ce urmează a fi desfășurată în parc de către rezidenții parcurilor în conformitate cu art. 8 din Legea cu privire la parcurile pentru tehnologia informației.

**11.** În **col.4**se vor reflecta indicatorii de la începutul anului calendaristic respectiv, dacă statutul de rezident al parcului a fost dobândit în anii calendaristici precedenți, sau de la aplicarea regimului special de impozitare, dacă statutul de rezident al parcului a fost dobândit în anul calendaristic curent.

2. În **rând.1** se include suma totală a venitului din vânzări indicată la codul 010 col.3 din anexa nr.1.

3. În **rând.2** se include suma venitului din vânzarea serviciilor, lucrărilor permise în conformitate cu art. 8 din Legea cu privire la parcurile pentru tehnologia informației.

4. În **rând.3** se indică ponderea venitului din vânzarea serviciilor, lucrărilor permise în parcîn totalul venitului din v ânzări, care se determină în modul următor: rând. 2 : rând.1 x 100.